wickkiey/tamil-wikipedia-markdown huggingface dataset:
# ஒளிமின்கலம்


ஒளிமின்கலம் என்பது கதிரொளி தாக்கத்தினால் ஒளியில் இருந்து மின்சாரத்தை நேராக உருவாக்கும் ஒரு கருவி. சிலநேரங்களில் ஒளிமின்கலம் என்ற சொல் ஒளியை கவ்விக்கொள்ளும் கருவியை குறிப்பதற்கு பயன்படும் , அதேநேரம் ஒளிமின்ன செதிழ் என்ற சொல் ஒளி மூலம் எதுவென்று தெரியாத போது குறிப்பதற்கு பயன்படும் .
# மின்னிலையாற்றல்


**மின் நிலையாற்றல்** என்பது தனித்துவமான கூலும் விசைகளினால் ஏற்படும் ஒரு நிலை ஆற்றல் (ஜூலால் அளக்க) ஆகும்.  

ஒரு மின்சாரம் மின்சுற்றில் சுழலும் பொழுது , அது இயற்வினை செய்வதற்கான ஆற்றலை தருகிறது . அந்த ஆற்றலையே மின்னாற்றல் என்பது வழக்கு.  
கருவிகள் மின்சக்தியை வெப்பம் ( மின்னடுப்புகள்) , ஒளி ( மின்விளக்கு) , இயக்கம் ( மின்னியக்கி) , ஒலி ( ஒலிபெருக்கி), அல்லது ரசாயன மாற்றங்கள் போன்ற பல விதங்களில் மாற்றபடுகிறது. மின்சாரத்தை இயக்கத்தினால் உண்டாக்கலாம் , ரசாயனத்தால் அல்லது ஒளியில் இருந்து நேராக ஒளிமின்ன செதிழ்களால் உருவாக்கலாம் , மேலும் அதை ரசாயன மின்தேக்கத்தில் சேமிக்கலாம்.  

## வரையறை

ஒரு புள்ளி ஊட்டங்களுக்கு இடையில் அவை நிலையாக இருக்கும் படி ஒரு சுழிய அளவு எடுக்கப்படும்.  

### ஒரு புள்ளி ஊட்டம்

மின்புலம் **E** யின் முன்னிலையில், வேறு புள்ளி ஊட்டம் **Q** யினால், ஒரு புள்ளி ஊட்டம் **q** விற்கு **r** இடத்தில் இருந்து **r**<sub>ref</sub> இடத்திற்கு கொண்டு செல்வதற்காக செய்த வேலை (கணதத்தின் படி இது கோட்டுத் தொகையீடு) என்று மின்னிலையாற்றலை வரையறை செய்யப்படுகிறது. புலம் ஒரு புள்ளி ஊட்டத்திற்கு தனித்துவமானதும், ஆரமானதும் ஆகும். ஆகையால், இதன் பாதை தற்சார்புடையதாகவும், ஊட்டங்கள் நகர்ந்த இடத்தின் இறுதிப்புள்ளிக்கு இடையில் உள்ள மின்னிலையாற்றலுக்கு சமமாகவும் இருக்கும். கணதத்தின் படி,  

:<math> U_E(r_{\rm ref}) - U_E(r) = -W_{r_{\rm ref} \rightarrow r } = -\int_^r \mathbf{F} \cdot \mathrm{d} \mathbf{r} = -q \int_^r \mathbf{E} \cdot \mathrm{d} \mathbf{r} \,\!</math>  

இதில்:  
- **r** = முப்பபரிமாண (3டி) வெளியில் உள்ள ஒரு குறியிடம், கார்த்தீசியன் ஆயங்களின் **r** = (*x*, *y*, *z*) பயனுடன் , *r* = |**r**| = என்பததன் நிலை திசையனின் அளவு,
- <math> \scriptstyle W_{r_{\rm ref} \rightarrow r } </math> என்பது **r**<sub>ref</sub> குறியிடத்தில் இருந்து **r**கு நகர்த்த செய்யும் வேலை,
- **F** = ஊட்டம் *Q* வினால் *q* வில் செலுத்திய விசை,
- **E** = *Q*வினால் ஏற்படும் மின்புலம்.

வழக்கமாக, **r**<sub>ref</sub> என்பது முடிவிலியாக இருக்கும் பொழுது, *U<sub>E</sub>* யை சுழியமாக்கல் மரபு :  

:<math> U_E (r_{\rm ref}=\infty) = 0 \,\!</math>  

ஆகையால்  

:<math> -U_E(r) = -\int_\infty^r \mathbf{F} \cdot \mathrm{d} \mathbf{r} = -q \int_\infty^r \mathbf{E} \cdot \mathrm{d} \mathbf{r} \,\!</math>
# விக்கிப்பீடியா:முதற்பக்கக் கட்டுரைகள்/ஆகசுட்டு 9, 2009

**இந்திய தொழில்நுட்பக் கழகம் சென்னை** (இ.தொ.க. சென்னை, *Indian Institute of Technology Madras*) ) தென்னிந்தியாவில் சென்னையில் அமைக்கப்பட்டுள்ள சிறப்பு பொறியியல் மற்றும் தொழில்நுட்ப கல்லூரியாகும். இந்திய அரசினால் தேசிய இன்றியமையா கழகமாக அங்கீகரிக்கப்பட்டுள்ள இந்தியாவின் தலைசிறந்த கல்விக்கூடங்களில் ஒன்றாகும். 1959ஆம் ஆண்டு அப்போதைய மேற்கு செருமனி அரசின் பண மற்றும் நுட்ப உதவியுடன் இது நிறுவப்பட்டது. இந்திய நாடாளுமன்றத்தின் ஆணையால் நிறுவப்பட்ட மற்றும் நாட்டின் இன்றியமையாத கல்விக்கழகங்கள் என அறிவிக்கப்பட்ட, பொறியியல் மற்றும் நுட்பக்கல்வியில் சிறப்பான உயர்கல்வி நோக்கம் கொண்ட பதிமூன்று தன்னாட்சி வழங்கப்பட்ட தொழில்நுட்ப கழகங்களில் மூன்றாவதாக இது நிறுவப்பட்டது.  

---

**பக்டிரியல் படிவாக்கம்** (*bacterial cloning*) என்னும் நுட்பம் மூலக்கூற்று உயிரியலின் ஒரு அடிப்படை நுட்பமும், தலையாய முறையுமாகும். ஒரு புரதத்தை மிகைப்படுத்த வேண்டும் என்றாலும் (எ.க: தீ நுண்ம தடுப்பு மருந்துகள்) அல்லது மரபணு மாற்றப்பட்ட தாவரங்களை உருவாக்க வேண்டும் என்றாலும் இந்நுட்பம் பயன்படுகிறது. மேலும் புரதங்களுக்கு இடையே நடைபெறும் இணைவாக்கம், தொடரூக்கி ஆய்வுகள் (Promoter studies) என பலவித மூலக்கூறு உயிரியலின் ஆய்வுகளிலும் இது பயன்படுகிறது. பக்டிரியல் படிவாக்கத்தில் (படியெடுப்பு) பல முறைகள் உள்ளன. பி.சி.ஆர். படிவாக்கம், உள்-பிணைவு படிவாக்கம் (*In-fusion cloning*) என்ற முறைகளும் உள்ளன.
# பி.சி.ஆர். படிவாக்கம்



பி.சி.ஆர் படிவாக்கம் (PCR Cloning) என்பது பாலிமரசு தொடர் வினையில் (Polymerase chain reaction) வரும் விளை பொருள்களை டி முனை பரப்பிகளில் (T-tail vector) நேரடியாக படிவாக்கம் செய்யப்படும் நிகழ்வு ஆகும். பாலிமரசு தொடர் வினைக்கு தெர்மசு அக்வாடிகசு (thermus aquaticus) என்ற நிலைகருவற்ற உயிரியில் இருந்து பிரித்தெடுக்கப்பட்டடி. என். ஏ பாலிமரேசு பயன்படுத்தபடவேண்டும். இவைகள் பாலிமரசு தொடர் விளை பொருள்களுக்கு அடினைன் என்ற டி.என்.ஏ துகளை கூடுதலாக இரு முனைகளில் உருவாக்கும் தன்மை கொண்டுள்ளன. இதனால் டி ( தயமின்) முனை பரப்பிகளில் அடினைன் முனை கொண்ட பி.சி.ஆர். விளை பொருட்கள் எளிதில் இணைவதற்கான வாய்ப்புகள் மிகையாக உள்ளன. டி முனை பரப்பிகளில் தயமின் இறுதி டிரன்பெரசு (terminal transferase) என்ற நொதியால் டி முனை உண்டாக்கப்படுகின்றன.
# அசலாம்பிகை

**அசலாம்பிகை** என்பவர் பெண்களுக்கும் இளம் விதவைகளுக்கும் பல்வேறு உரிமைகள் மறுக்கப்பட்ட காலத்தில் அதையெல்லாம் புறக்கணித்து, இளம் வயதில் கணவனை இழந்த நிலையிலும் தமிழ் இலக்கண இலக்கியங்களைக் கற்று தமிழறிஞராக மாறியவர். இவர் சிறந்த சொற்பொழிவாளராகவும் இருந்தார்.  

## பிறப்பும் கல்வியும்

திண்டிவனம் அருகில் உள்ள இரட்டணை என்ற ஊரில் 1875 ஆம் ஆண்டில் பிறந்த இவர் பத்தாவது வயதில் திருமணம் முடிந்து கணவனையும் இழந்தார். அன்றைய காலகட்டத்தில் கணவனை இழந்தவர்கள் வெளியிடங்களுக்குச் செல்ல முடியாத சமூகக் கட்டுப்பாடுகள் அதிகமிருந்த நிலையில் அவரது தந்தை பெருமாள் அய்யர் இவரைப் படிக்க வைக்க விரும்பினார். ஆசிரியரை வீட்டுக்கு வரவைத்து பாடங்கள் நடத்த ஏற்பாடு செய்தார். இதற்காக அந்த ஊரை விட்டு வெளியேறி திருப்பாதிரிப் புலியூரில் குடியேறினார். அசலாம்பிகை தமிழ் இலக்கண இலக்கியங்களில் சிறந்த புலமை பெற்றார்.  

## பேச்சாளர்
அசலாம்பிகை தம்மைப் போலவே மற்ற பெண்களும் படிக்க வேண்டும் என்று விரும்பினார். அவரைத் தேடி வரும் பெண்களுக்குக் கற்பிக்கத் தொடங்கினார். அவர்களிடம் பெண்கள் முன்னேற்றத்திற்கான கருத்துகளைப் பேசியதுடன், அவற்றைப் பாடல்களாக இயற்றித் தந்தார். அடுப்படியே வாழ்க்கை எனக் கிடக்கும் பெண்கள் முன்னேற்றத்திற்காக பல மேடைகளில் பேசவும் பாடவும் செய்தார். அவற்றை கவிதைகளாகவும் கட்டுரைகளாகவும் இதழ்களில் எழுதி வெளி உலகுக்கு அறிமுகம் ஆனார்.  

பெண் விடுதலை பற்றிய சிந்தனைகளுடன் இந்திய விடுதலை குறித்த கருத்துகளையும் அவர் மேடைகளில் பேசினார். இவர் வடலூர் வள்ளலாரின் பொது நெறி குறித்தும் பல மேடைகளில் பேசியிருக்கிறார். பல வெளியூர்களில் இவர் பேசத் தொடங்கிய பின்பு “திருப்பாதிரிப்புலியூர் அசலாம்பிகை அம்மையார்” என்று புகழ் பெற்றார்.  

## திரு.வி.க. பாராட்டு
“பண்டிதை அசலாம்பிகை அம்மையாரின் தமிழ் அமிழ்தை யான் இளைஞனாயிருந்த போது பன்முறை பருகினேன். திருப்பாதிரிப் புலியூரில் அத்தமிழ்த் தாயை நேரிற் கண்டு உறவாடுஞ் சேயானேன்.” என்று திரு.வி.க. இவரைப் பற்றி பல இடங்களில் கூறுவார் என்பது இவருக்குரிய தனிச்சிறப்புகளில் ஒன்று.  

## எழுதிய நூல்கள்
- ஆத்திசூடி வெண்பா
- இராமலிங்க சுவாமிகள் வரலாற்றுப் பாடல்
- குழந்தை சுவாமிகள் பதிகம்
- திருவாமாத்தூர்ப் புராணம்
- திருவுடையூர் (மேல்சேவூர்) தலபுராணம்
- காந்தி புராணம்
- திலகர் புராணம்

## இக்கால ஔவையார்
திரு.வி.க அவர்கள் இவரை இக்கால ஔவையார் என்று அழைத்தார்.
# மேற்கு செருமனி



**மேற்கு செருமனி** (*West Germany*, செருமன் மொழி: *Westdeutschland*) என்று குறிப்பிடப்படுவது மே 1949 முதல் அக்டோபர் 1990ஆம் ஆண்டு வரை செருமனி நாட்டின், நட்பு அணி நாடுகள் ஐக்கிய அமெரிக்கா, ஐக்கிய இராச்சியம், மற்றும் பிரான்ஸ் வெற்றிகொண்ட மேற்குப் பகுதியில், அமைந்த செருமன் கூட்டாட்சிக் குடியரசு ஆகும். மற்ற நட்பு அணி நாடான சோவியத் ஒன்றியம் வெற்றிகொண்ட பகுதிகளில் அமைந்த செருமன் சனநாயக குடியரசு கிழக்கு செருமனி என குறிக்கப்பட்டது. அக்டோபர் 1990ஆம் ஆண்டு செருமன் சனநாயக குடியரசு கலைக்கப்பட்டு 40 ஆண்டுகால பிரிவிற்குப் பிறகு செருமன் கூட்டாட்சிக் குடியரசுடன் இணைந்தது. இந்த இணைப்பின் பின்னர் செருமன் கூட்டாட்சிக் குடியரசு செருமனி எனவே குறிப்பிடப்படுகின்றது.  

பிரிவினையின் போது தலைநகர் பெர்லின் இரண்டாகப் பிரிக்கப்பட்டு புகழ்பெற்ற பெர்லின் சுவர் எழுப்பப்பட்டது. பெர்லின் நகரின் மேற்கு பகுதிகளைக்கொண்டு தலைநகர் அமைக்க விரும்பாது பொன் நகரைத் தலைநகராகக் கொண்டு செயல்பட்டது. இணைப்பின் பின்னர் பெர்லின் நகரம் மீண்டும் இணைந்த செருமனியின் தலைநகராயிற்று.  

1950களில் இரண்டாம் உலகப் போரின் நாசங்களிலிருந்து உலகின் மூன்றாவது பெரும் பொருளீட்டும் நாடாக உயர்ந்தது பொருளாதார விந்தை *Wirtschaftswunder* என குறிப்பிடப்படுகிறது. இதனை முன்னெடுத்து நடத்திய முதல் அரசு தலைவர் (chancellor) கான்ராட் அடிநேயர் (Konrad Adenauer) 1963 வரை பதவியில் இருந்தார். மேற்கு நாடுகளை நோக்கிய சாய்வுகொண்ட இவரது பதவிக்காலத்தில் மேற்கு செருமனி நாடோ அங்கத்தினர் ஆனது. இவர் தற்கால ஐரோப்பிய ஒன்றியம் உருவாவதற்கும் வித்திட்டார். 1975ஆம் ஆண்டு ஜி8 நாடுகள் குழு உருவானபோது தானியக்கமாகவே அக்குழுவில் அங்கத்தினரானது.  

மேற்கத்திய செருமனி (Westdeutschland) என்பது செருமனி நாட்டின் புவியியல் நோக்கில் மேற்கில் அமைந்த ரைன்லாந்து பகுதிகளைக் குறிக்கும். செருமனி கூட்டாட்சி பகுதிகளை செருமனி சனநாயக குடியரசு அவ்வாறே அழைத்து வந்தது; இவ்வாறு அழைக்கப்படுவதை செருமன் கூட்டாட்சி மக்கள் மிகவும் வெறுத்தனர்.
# புதிய இ.தொ.கழகங்கள்


இந்திய அரசின் மனிதவள மேம்பாட்டு அமைச்சகத்தினால் 2008ஆம் ஆண்டில் நிறுவப்படும் புதிய இந்திய தொழில்நுட்பக் கழகங்களின் பட்டியல்:  

- இ.தொ.க காந்திநகர்
- இ.தொ.க பஞ்சாப்
- இ.தொ.க இராசத்தான்
- இ.தொ.க ஐதராபாத்
- இ.தொ.க புவனேசுவர்
- இ.தொ.க பாட்னா

கீழ்வரும் கழகங்கள் 2008ஆம் ஆண்டு நிறுவப்பட திட்டமிடப்பட்டன. ஆனால் மனிதவள மேம்பாட்டு அமைச்சகம் பின்னர் இவற்றை 2009ஆம் கல்வியாண்டிலிருந்து துவக்க முடிவு செய்ததுள்ளது.  

- இ.தொ.க மண்டி
- இ.தொ.க இந்தூர்

## இதனையும் காண்க
- இந்திய தொழில்நுட்பக் கழகங்கள்
# இந்திய தொழில்நுட்பக் கழகம் காந்திநகர்


**இந்திய தொழில்நுட்பக் கழகம் காந்திநகர்** (இ.தொ.க. காந்திநகர், Indian Institute of Technology Gandhinagar,IIT Gn) குசராத் மாநிலத்தில் அமைக்கப்பட்டுள்ள சிறப்பு பொறியியல் மற்றும் தொழில்நுட்ப கல்லூரியாகும். இந்திய மனிதவள அமைச்சினால் 2008ஆம் ஆண்டு புதிதாக அமைக்கப்பட்ட ஆறு இ.தொ.கழகங்களில் ஒன்றாகும்.2008-2009 கல்வியாண்டு முதல் காந்திநகரில் உள்ள விசுவகர்மா அரசு பொறியியல் கல்லூரி வளாகத்தில் இ.தொக.மும்பை வழிகாட்டுதலில் இயங்கத் துவங்கியுள்ளது.  

## கல்வி திட்டங்கள்
தனது முதலாண்டில்,2008-2009, மூன்று பட்டப்படிப்பு திட்டங்களை வழங்குகிறது:  
- வேதிப் பொறியியல்
- மின் பொறியியல்
- எந்திரப் பொறியியல்

இ.தொ.க நுழைவுத்தேர்வு ஒவ்வொரு ஆண்டும் அனைத்து இ.தொ.கவிற்கும் பொதுவாக ஒருங்கிணைந்து நடத்தப்படுகிறது. மிகவும் கடினமானதும் போட்டி மிகுந்ததுமான இத்தேர்வின் அடிப்படையில் பொறியியல் பட்டப்படிப்பு திட்டங்களுக்கு மாணவர்கள் தேர்ந்தெடுக்கப்படுகிறார்கள்.  

வரும் ஆண்டுகளில் மேலும் கூடுதல் கல்வித்திட்டங்களும் ஆய்வு திட்டங்களும் மற்ற இ.தொ.கழகங்களைப் போன்றே வகுக்கப்படும்.  

## மேலும் பார்க்க
- இந்திய தொழில்நுட்பக் கழகங்கள்
- இந்திய தொழில்நுட்பக் கழகம் மும்பை
- புதிய இ.தொ.கழகங்கள்
# இந்திய தொழில்நுட்பக் கழகம் ஐதராபாது

**இந்திய தொழில்நுட்பக் கழகம் ஐதராபாது** (இ.தொ.க. ஐதராபாது, Indian Institute of Technology Hyderabad) ) ஆந்திர மாநிலத்தில் அமைக்கப்பட்டுள்ள சிறப்பு பொறியியல் மற்றும் தொழில்நுட்ப கல்லூரியாகும். இந்திய மனிதவள அமைச்சினால் 2008ஆம் ஆண்டு புதிதாக அமைக்கப்பட்ட ஆறு இ.தொ.கழகங்களில் ஒன்றாகும்.2008-2009 கல்வியாண்டு முதல் மேதக் மாவட்டத்தில் எத்துமைலாரம் நகரில் உள்ள ஆயுத தொழிற்சாலையின் அமைதியான குடியிருப்பு வளாகத்தில் இ.தொக.சென்னை வழிகாட்டுதலில் இயங்கத் துவங்கியுள்ளது.  

தற்காலத் தேவைகளான விடுதிகள், வகுப்பறைகள், விளையாட்டு மற்றும் மருத்துவ வசதிகள் இக்குடியிருப்பில் ஏற்படுத்தப்பட்டுள்ளன. நிரந்தர கட்டிடங்கள் மேதக் மாவட்டத்தில் தேசிய நெடுஞ்சாலையில் அமைந்துள்ள சங்காரெட்டி நகரின் அருகாமையில் கண்டி கிராமத்தில் உருவாகி வருகின்றன. இந்த கட்டுமானப் பணிக்கான அடிக்கல் காங்கிரசு தலைவர் சோனியா காந்தி தலைமையில் 27 பிப்ரவரி 2009 அன்று நாட்டப்பட்டது. 212 எக்டேர் நிலத்தில் அமையவிருக்கும் இந்த வளாகத்தின் முதல் கட்டிடங்கள் 2010 வேனில் காலத்திற்குள் கட்டப்பட்டுவிடும்.மூன்றாம் கல்வியாண்டிலிருந்து மாணவர்கள் புதிய, நிரந்தர வளாகத்தில் சேர்க்கப்படுவார்கள்.  

## கல்வி திட்டங்கள்
தனது முதலாண்டில்,2008-2009, மூன்று பட்டப்படிப்பு திட்டங்களை வழங்குகிறது:  
- கணினி அறிவியல் மற்றும் பொறியியல்
- மின் பொறியியல்
- எந்திரப் பொறியியல்
111 மாணவர்கள் முதலாண்டில் சேர்ந்துள்ளனர்.  

இ.தொ.க நுழைவுத்தேர்வு ஒவ்வொரு ஆண்டும் அனைத்து இ.தொ.கவிற்கும் பொதுவாக ஒருங்கிணைந்து நடத்தப்படுகிறது. மிகவும் கடினமானதும் போட்டி மிகுந்ததுமான இத்தேர்வின் அடிப்படையில் பொறியியல் பட்டப்படிப்பு திட்டங்களுக்கு மாணவர்கள் தேர்ந்தெடுக்கப்படுகிறார்கள்.  

வரும் ஆண்டுகளில் மேலும் கூடுதல் கல்வித்திட்டங்களும் ஆய்வு திட்டங்களும் மற்ற இ.தொ.கழகங்களைப் போன்றே வகுக்கப்படும்.  

## மேலும் பார்க்க
- இந்திய தொழில்நுட்பக் கழகங்கள்
- இந்திய தொழில்நுட்பக் கழகம் சென்னை
- புதிய இ.தொ.கழகங்கள்
# இந்திய தொழில்நுட்பக் கழகம் இந்தூர்


**இந்திய தொழில்நுட்பக் கழகம் இந்தூர்** (இ.தொ.க. இந்தூர், Indian Institute of Technology Indore ) மத்தியப் பிரதேச மாநிலத்தில் இந்தூர் நகரிலிருந்து 25 கி.மீ தொலைவில் உள்ள சிம்ரோல் கிராமத்தில் அமைக்கப்பட்டுள்ள சிறப்பு பொறியியல் மற்றும் தொழில்நுட்ப கல்லூரியாகும். இந்திய மனிதவள அமைச்சினால் 2008ஆம் ஆண்டு புதிதாக அமைக்கப்படவிருந்து 2009 ஆம் ஆண்டு துவங்கவிருக்கும் இரு இ.தொ.கழகங்களில் ஒன்றாகும்.  

இக்கழக கட்டமைப்பிற்கான அடிக்கல்லை மனிதவள அமைச்சர் அர்ச்சுன்சிங் 17 பிப்ரவரி 2009 அன்று நாட்டினார். 525 ஏக்கர் நிலத்தில் அமையவிருக்கிறது.இக்கட்டமைப்பு பயனுக்கு வரும்வரை 2009-2010 கல்வியாண்டு பாடங்கள் தேவிஅகில்யா விசுவவித்யாலயா வளாகத்தில் இ.தொக.மும்பை வழிகாட்டுதலில் இயங்கத் துவங்கியுள்ளது.  

## கல்வித் திட்டங்கள்
தனது முதலாண்டில்,2009-2010, மூன்று பட்டப்படிப்பு திட்டங்களை வழங்குகிறது:  
- கணினி அறிவியல் மற்றும் பொறியியல்
- மின் பொறியியல்
- எந்திரப் பொறியியல்
ஒவ்வோரு பாடதிட்டத்திலும் 40 மாணவர்கள் முதலாண்டில் சேரவுள்ளனர்.  

இ.தொ.க நுழைவுத்தேர்வு ஒவ்வொரு ஆண்டும் அனைத்து இ.தொ.கவிற்கும் பொதுவாக ஒருங்கிணைந்து நடத்தப்படுகிறது. மிகவும் கடினமானதும் போட்டி மிகுந்ததுமான இத்தேர்வின் அடிப்படையில் பொறியியல் பட்டப்படிப்பு திட்டங்களுக்கு மாணவர்கள் தேர்ந்தெடுக்கப்படுகிறார்கள்.  

வரும் ஆண்டுகளில் மேலும் கூடுதல் கல்வித்திட்டங்களும் ஆய்வு திட்டங்களும் மற்ற இ.தொ.கழகங்களைப் போன்றே வகுக்கப்படும்.  

## மேலும் பார்க்க
- இந்திய தொழில்நுட்பக் கழகங்கள்
- இந்திய தொழில்நுட்பக் கழகம் மும்பை
- புதிய இ.தொ.கழகங்கள்
# இழை

நாரிழை ( Fiber) அல்லது **இழை** என்பது நீளமான நூல் போன்ற ஒரு வகை மூலப்பொருள். திசுக்களை சேர்த்து பிடிப்பதற்காக  
உயிரியல் துறையில் இவை மிக முக்கியத்துவம் வாய்ந்ததாக உள்ளது . நரம்பிழைகள் மனிதனிற்குப் பலவிதமாக பயன்படுகிறது . நாரிழைகளைத் திரித்து பலவித நூதன பொருட்களை செய்யலாம் . காகிதம் போன்ற விரிப்பு அல்லது தாட்களை உருவாக்கலாம் .  

## இயற்கை இழை

இயற்கை இழை தாவரங்கள், விலங்குகள் மற்றும் நிலவியல் செயற்பாடுகள் சிலவற்றினால் உருவாகின்றன. அவை குறிப்பிட்ட காலத்தின் பின்னர் மக்கி அழியக் கூடியன. அவை தோன்றிய மூலங்களைக் கொண்டு அவை வகைப்ப்படுத்தபடுகின்றன.  

அ. தாவர இழைகள்  

ஆ. மர இழைகள்  

இ. விலங்கு இழைகள்  

ஈ. உலோக இழைகள்  

## இவைகளையும் பாருங்கள்
- ஒளியிழை
# இந்திய தொழில்நுட்பக் கழகம் இராசத்தான்



**இந்திய தொழில்நுட்பக் கழகம் இராசத்தான்** (இ.தொ.க. இராசத்தான், Indian Institute of Technology Rajasthan ) இராசத்தான் மாநிலத்தில் இந்திய மனிதவள அமைச்சினால் 2008ஆம் ஆண்டு புதிதாக அமைக்கப்பட்ட ஆறு இ.தொ.கழகங்களில் ஒன்றாகும்.  

2008ஆம் ஆண்டிற்கான பாடத்திட்டங்கள் இ.தொ.க. கான்பூர் வளாகத்தில் துவங்கியது. இ.தொ.க.கான்பூர் இக்கழகத்தின் வழிகாட்டியாக செயல்படுமென தெரிவிக்கப்பட்டது. ஜோத்பூர் அருகே அமைய வாய்ப்புள்ள நிரந்தர வளாகத்திற்கான இடம் பேராசிரியர் விசய் சங்கர் வியாசு தலைமையிலான உயர்மட்டக் குழுவினரால் பரிந்துரைக்கப்பட்டு நடுவண் அரசால் முடிவு செய்யப்படுமென அறிவிக்கப்பட்டது.  

## கல்வித் திட்டங்கள்
தனது முதலாண்டில்,2008-2009, மூன்று பட்டப்படிப்பு திட்டங்களை வழங்கியது:  
- கணினி அறிவியல் மற்றும் பொறியியல்
- மின் பொறியியல்
- எந்திரப் பொறியியல்
ஒவ்வொரு பாடத்திட்டத்திலும் 40 மாணவர்கள் முதலாண்டில் சேர்ந்தனர்.  

இ.தொ.க நுழைவுத்தேர்வு ஒவ்வொரு ஆண்டும் அனைத்து இ.தொ.கவிற்கும் பொதுவாக ஒருங்கிணைந்து நடத்தப்படுகிறது. மிகவும் கடினமானதும் போட்டி மிகுந்ததுமான இத்தேர்வின் அடிப்படையில் பொறியியல் பட்டப்படிப்பு திட்டங்களுக்கு மாணவர்கள் தேர்ந்தெடுக்கப்படுகிறார்கள்.  

வரும் ஆண்டுகளில் மேலும் கூடுதல் கல்வித் திட்டங்களும் ஆய்வுத் திட்டங்களும் மற்ற இ.தொ.கழகங்களைப் போன்றே வகுக்கப்படுமென தெரிவிக்கப்பட்டது.  

## மேலும் பார்க்க
- இந்திய தொழில்நுட்பக் கழகங்கள்
- இந்திய தொழில்நுட்பக் கழகம் கான்பூர்
- புதிய இ.தொ.கழகங்கள்
# கோக்ஸ்ட்


**ஹோக்ஸ்ட்** (*Höchst*) என்பது ஜெர்மனியின் பிராங்க்பர்ட் மாவட்டத்தில் உள்ள ஒரு நகரம். இது பிராங்பேர்ட் நகரத்தில் இருந்து 10 கி.மீ. மேற்கே நிடா ஆற்றின் (*Nidda River*) வடகரையில் அமைந்துள்ளது.  

கோக்ஸ்ட் நகரம் 1200 ஆண்டுகள் பழமையான வரலாறு கொண்டது. நீண்ட நாளாக அது தனித்து இயங்கி வந்தது. மேலும் அந்த நகரம் முன் காப்பரணாக கூர்மைன்சர் (Kurmainzer) பிராந்தியத்துக்கு அமைந்திருந்தது.  

1928 இல் கோக்ஸ்ட் நகரம் பிராங்க்போர்ட்டோடு இணைக்கப்பட்டது.  

## புவியியல்
கோக்ஸ்ட் ஆரம்ப வரலாறுப் படி போக்குவரத்து முச்சந்தியில் உருவாகியது.  
கோக்ஸ்ட் நகரம் மற்ற பிராங்போர் நகரங்களைவிட பழைமைவாய்ந்தது. அது 1335லிருந்து ஓர் நகரமாக சட்ட அங்கிகாரம் பெற்று இன்றுவரை முக்கிய உபநகரமாக பிராங்போர்ட்டில் இயங்கி வருகிறது.அங்கு 120.000 மக்கள் வசிக்கிரார்கள்.  
Höchst நகரத்தின் பேயர் உலக புகல் பெற்றதற்கு Höchst AG(1863-1999) தொழிற்சாலை காரணமாக அமைந்தது.அது வேதியல் தொழிச்சாலையாக இயங்கிவந்தது.இப்போது Industriepark Höchst என்ற பெயரில் யேர்மனின் மிகப் பெரிய தொழிச்சாலையில் ஒன்றாக இயங்கி வருகிறது.கோக்ஸ்ட் டின் நினைவுச் சின்னமாக கரொலிங் (karolingische) சேர்ச்சும் யுஸ்டினுஸ் சேர்ச்சும்(Justinuskirche, ) உயர்ந்து நிற்கிறது. இவை 9 நூற்றாண்டுவரை பிணோகி செல்லும் வரலாறு கொண்Dஅவை.
# உலகப் பொருளாதார மன்றம்



**உலக பொருளாதார மன்றம்** ஜெனீவா நகரை மையமாக கொண்ட ஒரு பொதுநலசேவை அமைப்பாகும். இவ்வமைப்பின் வருடாந்திர குழுமம் சுவிட்சர்லாந்தில் உள்ள தாவோஸ் நகரில் நடைபெற்று வருகிறது. உலகின் முக்கியம்வாய்ந்த அரசியல் தலைவர்கள், தொழிலதிபர்கள், சிந்தனையாளர்கள் மற்றும் பத்திரிக்கையாளர்கள் பங்குபெறும் இந்த குழுமத்தில் சுற்றுபுறசூழல், மக்கள் சுகாதாரம் மற்றும் ஏனைய உலக பிரச்சனைகளை பற்றி கலந்துரையாடல் நடத்தப்படும்.  

மேலும், இம்மன்றம் சீன நாட்டில் "புதிய சாம்பியன்களின் வருடாந்திர சந்திப்பு" ("Annual Meeting of the New Champions") எனும் குழுமத்தையும், மற்றும் பல இடங்களில் பிராந்திய குழுமங்களையும் வருடம் முழுதும் நடத்தி வருகிறது. 2008 ஆம் ஐரோப்பா, மத்திய ஆசியா, கிழக்கு ஆசியா, ரஷ்யா முதன்மை செயல் அதிகாரிகள் வட்டசபை, ஆப்ரிக்கா, மத்திய கிழக்கு, லத்தீன அமெரிக்கா போன்ற இடங்களில் இவ்வமைப்பு சந்தித்தது.  

2008 ஆம் ஆண்டு துபாயில் பல்வேறு துறைகளை சார்ந்த 700 வல்லுனர்கள் பங்குபெற்ற "உலகளாவிய நிகழ்வுபட்டியலின் துவக்க சந்திப்பு " (Inaugural Summit on the Global Agenda) நடத்தப்பட்டது. இச்சந்திப்பில் உலகின் தற்போதைய 68 முக்கியமான பிரச்சனைகள் கண்டெடுக்கப்பட்டது.  

உலக பொருளாதார மன்றம் 1971 ஆம் ஆண்டு சுவிட்சர்லாந்து நாட்டை சேர்ந்த க்லௌஸ் ஷ்வாப் என்னும் பொருளியல் பேராசிரியரால் நிறுவப்பட்டது. மேலும், இந்நிறுவனம் பல்வேறு துறைகளை சேர்ந்த உறுப்பினர்களை ஆராய்ச்சிகள் நடத்த உதவுகின்றது.
# பயன்பாட்டு அறிவியல்


**பயன்பாட்டு அறிவியல்** (**Applied science**) என்பது அறிவியல் கொள்கைகளின் அடிப்படையில் நாம் விரும்பக்கூடிய பயன்பாடுகளுக்கும் பயன்படுமாறு வளர்த்தெடுக்கப்படும் அறிவியல். இது **பயன்பாட்டு ஆய்வு** (**Applied research**) என்றும் **பயன்முக அறிவியல்** (இலங்கை வழக்கு: **பிரயோக விஞ்ஞானம்**) என்றும் அழைக்கப்படுகிறது. பயன்பாட்டு அறிவியலில் நடைமுறை இடர்ப்பாடுகளை போக்குவதும்(எடுத்துக்காட்டாக ஒரு ஆற்றைக் கடக்க பாலம் அமைப்பது), பொருள் சிக்கனமாகப் பயன்படுத்துதலும், பிற கெடுதிகள் வாராமல் வகுதிகள் (design) செய்வதும் எப்படி என்று சில இயற்கை வழியாகவும் செயற்கை வழியாகவும் சிந்தித்து அறிவியல் முறைகளை கையாள்வது வழக்கம். பொறியியலும், மருத்துவமும், மருந்தியலும், வேளாண்மையு போன்ற துறைகள் பயன்பாட்டு அல்லது பயன்முக அறிவியல் துறைகளில் சிலவாகும். பயன்முக அறிவியல் தொழில்நுட்ப வளர்ச்சியில் முக்கிய பங்குவகிக்கிறது.  

## துறைகள்
1. பயன்பாட்டுக் கணிதம்
1. பயன்பாட்டு இயற்பியல்
1. மருத்துவம்
1. மருந்தியல், மருந்துநுட்பியல்
1. வேளாண்மை அறிவியல்
1. மின்னியல்
1. ஒளியியல்
1. நானோ தொழில்நுட்பம்
1. குறைக்கடத்தி நுட்பியல்
1. அணுக்கருத் தொழில்நுட்பம்
1. செயற்கை அறிவாண்மை
1. தொல்பொருளியல்
1. கணினியியல்
1. ஆற்றலியல்
1. ஆற்றல் தேக்கம்
1. சுழலியலும், பொறியியலும்
1. சுழலிய தொழில்நுட்பம்
1. மீன்பிடிப்பியல்
1. வனவியல்
1. பொருளறிவியல்
1. நுண் தொழில்நுட்பம்
# ஒளியிழை உணரி

**ஒளியிழை** உணரிகள் வெப்பம் , அழுத்தம் , முதலியவற்றை உணர்ந்து அதனை அளந்து சொல்லும் பலவகை கருவிகள் ஆகும். இத்தகைய கருவிகள் தகவல்களை அதிக தூரத்திற்கு சேதமில்லாமல் கடத்தும் ஆற்றலைப் பெற்றவை. மேலும் இவை மிகச்சிறிய வடிவில் அமைந்திருப்பவை. இவை ஒளியின் மூலம் தகவல்களைக் கடத்துவதால் இவை பொருத்தப்பட்ட இடத்தில் இயங்க மின்சக்தி தேவையில்லை. மேலும் இவற்றினூடே செல்லும் ஒளி எடுக்கும் காலத்தைப் பொறுத்து அளவீடுகள் அளவிடப்படுகின்றன. மேலும் இத்தகைய ஒளியிழைகள் மின்காந்தப்புலத்தால் பாதிப்படையாதவைகள். எனவே இவை உயர்மின் அழுத்த மின்சாரத்தில் உபயோகப்படுத்தப்படுகின்றன. இவற்றினூடே செல்லும் ஒளியில் ஏற்படும் மாறுபாடுகளைக் கொண்டு துல்லியமான அளவீடுகள் அளவிடப்படுகின்றன.  

## உள்நிறை உணரி

## வெளிநிறை உணரி

ஒளிவடம்(optical cable ) போன்றவற்றை பயன்படுத்தி உணரும் ஒளியிழை உணரிகளை வெளிநிறை உணரிகளாக பகுக்கலாம்.
# கலீபா நகரம் (அபுதாபி)


**கலீபா நகரம்**என்பது ஐக்கிய அரபு அமீரகத்தின் தலைநகரமான அபுதாபியின் புறநகர்ப் பகுதிக் குடியேற்றங்களுள் ஒன்று. பெரும்பாலும் வெளிநாட்டவர்கள் வாழும் இப் பகுதி அபுதாபியில் இருந்து துபாய் செல்லும் சாலையில் அபுதாபி நகரின் மையப்பகுதியில் இருந்து சுமார் 30 கிலோமீட்டர் தொலைவில் அமைந்துள்ளது.  

இது கலீபா நகரம் ஆ, கலீபா நகரம் B, புதிய கலீபா நகரம் என மூன்று பகுதிகளாகப் பிரிக்கப்பட்டுள்ளது. இவற்றுள் கலீபா நகரம் ஆ கூடுதல் வளர்ச்சியடைந்த பகுதியாகும்.  

இங்கே உள்ள ஒரு சாலையோரமாக வரிசையாக அமைந்த கட்டிடங்களின் கீழ்த்தளத்தில் கடைகளும், உணவுச்சாலைகளும், வங்கி முதலியனவும், பிற சேவைகளை வழங்கும் நிறுவனங்களும் உள்ளன. இதனால் இப்பகுதி இக்குடியேற்றத்தின் சேவை மையமாகத் தொழிற்படுகின்றது. இம் மையப் பகுதியை அண்டிச் சில பாடசாலைகளும் அமைக்கப்பட்டுள்ளன. இக் குடியிருப்புப் பகுதியில் அமைந்துள்ள வதிவிடக் கட்டிடங்கள் பெரும்பாலும் இரண்டு மாடிகளைக் கொண்ட தனித்தனி வீடுகளாகும். அபுதாபி நகருக்கு அண்மையாக உள்ள குடியிருப்புப் பகுதிகளில் தங்குமிடங்களுக்கான வாடகை அதிகமாக இருப்பதால், அபுதாபியில் வேலை செய்யும் பல வெளிநாட்டவர் ஒப்பீட்டளவில் குறைந்த செலவில் தங்குமிட வசதி கிடைக்கக்கூடிய இப் பகுதியை நோக்கி வருகிறார்கள்.
# ஒளிவடம்


**ஒளிவடம்** (Optical cable) அல்லது ஒளியிழை வடம் அல்லது ஒளிதூக்கி என்பது ஒளியை கடத்துவதற்கு பயன் படும் ஒரு வகை கம்பி அல்லது வடம் ஆகும் . இந்த ஒளிவடத்திற்குள்ளே ஒன்று அல்லது ஒன்றுக்கு மேற்பட்ட ஒளிக்கம்பிகளை சேர்த்து திரித்து இருப்பார்கள் . அக்கம்பிகள் ஒவ்வொன்றும் நெகிழிகளால் ஓட்டப்பட்டிருக்கும் . அவை உபயோகப்படும் சூழ்நிலை பொருத்து அதனை பாதுகாக்கப்பட்ட குழாயில் ஒட்டியிருக்கும் .  

## வடிவாக்கம்

## ஒளிவட வகைகள்
- OFC: Optical fiber, conductive (மின்சாரம் கடத்தகூடிய ஒளிவடங்கள் )
- OFN: Optical fiber, nonconductive (மின்சாரம் கடத்தாத ஒளிவடங்கள் )
- OFCG: Optical fiber, conductive, general use (பொது பயன்பாட்டு , மின்சாரம் கடத்தகூடிய ஒளிவடங்கள் )
- OFNG: Optical fiber, nonconductive, general use (பொது பயன்பாட்டு , மின்சாரம் கடத்தாத ஒளிவடங்கள்)
- OFCP: Optical fiber, conductive, plenum
- OFNP: Optical fiber, nonconductive, plenum
- OFCR: Optical fiber, conductive, riser
- OFNR: Optical fiber, nonconductive, riser
- OPGW: Optical fiber composite overhead ground wire

## மூலங்கள்

## நிறக்குறியேற்றம்

## பன்னிழை வடங்கள்
# வால்மழை


**வால்மழை** (Perseids) என்பது வால்வெள்ளியில் இருந்து விண்கற்களாய் பொழியும் மழை. விண்மீன் தொகுதியில், வால்மழை ஒரு குறிப்பிட்ட தொலைவின் பின் புலனாகும் புள்ளியில் அதனை *ஒளிவீசு* என்றழைக்கலாகும். வால்வெள்ளி என்னும் விண்மீன் தொகுதியின் பெயரிலிருந்தே இதற்கு வால்மழை என்று பெயர் சூட்டப்பட்டது. வால்வெள்ளியின் சுற்றுப்பாதையில் சிதைவுத் துகள்களாய் திரியும் பாய்ச்சலினை *வால்வெள்ளி வானம்* என்று என்றழைக்கபடும். வால்வெள்ளி வானம் வால்வெள்ளியின் 130 ஆண்டு கோள்ப்பாதை முழுக்க சிதைப் பொருட்களை கொண்டுள்ளன. தற்போது உள்ள பெரும்பாலான வால்வெள்ளி வானங்கள் ஆயிரம் ஆண்டுகள் பழமைவாய்ந்தாக இருக்கின்றன. ஆனாலும் ஒரு சில இளந்துகள்கள் 1862 ஆம் ஆண்டில் உமிழப்பட்டு வெளிவந்துள்ளது என்று தெரிகிறது.  

வால்மழை பொழிவை முதலில் கிழக்கு நாடுகளிலேயே 2000 ஆண்டுகளுக்கு முன்பு கண்டறியப்பட்டதாகும். இந்த வால்மழை ஒவ்வொரு ஆண்டும் நடு-சூலை மாதத்தில் தொடங்கும்; அதன் உச்சம் இடத்தை பொருத்து ஆகத்து 9 இலிருந்து ஆகத்து 14 வரையில் கண்டறியலாம்.  

| 2011 | சூலை 17 - ஆகத்து 24 | ஆகத்து 13 (ஜெனித்தல் நேர வீதம் ZHR<sub>max</sub> 100) |  |  |
| --- | --- | --- | --- | --- |
| 2010 | சூலை 23 – ஆகத்து 24 | ஆகத்து 12 (ஜெனித்தல் நேர வீதம் ZHR<sub>max</sub> 142) |  |  |
| 2009 | சூலை 14 – ஆகத்து 24 | ஆகத்து 13 (ஜெனித்தல் நேர வீதம் ZHR<sub>max</sub> 173) |  |  |
| 2008 | சூலை 25 – ஆகத்து 24 | ஆகத்து 13 (ஜெனித்தல் நேர வீதம் ZHR<sub>max</sub> 116) | ஆகத்து 13 (ஜெனித்தல் நேர வீதம் ZHR<sub>max</sub> 93) | } |
# இந்திய தொழில்நுட்பக் கழகம் பட்னா


**இந்திய தொழில்நுட்பக் கழகம் பட்னா** (இ.தொ.க. பட்னா, *IIT Patna* அல்லது *IITP* ) இந்தியாவின் பீகார் மாநில தலைநகர் பட்னாவில் அமைக்கப்பட்டுள்ள சிறப்பு பொறியியல் மற்றும் தொழில்நுட்ப கல்லூரியாகும். இந்திய மனிதவள அமைச்சினால் 2008ஆம் ஆண்டு புதிதாக அமைக்கப்பட்ட ஆறு இ.தொ.கழகங்களில் ஒன்றாகும். 2008-2009 கல்வியாண்டு முதல் பட்னாவின் *பாடலிபுத்திரா* காலனியில் அமைந்துள்ள *நவீன் அரசு பல்தொழில்நுட்பப் பயிலக* வளாகத்தில் இ.தொக.குவகாத்தி வழிகாட்டுதலில் இயங்கத் துவங்கியுள்ளது.  
## வளாகம்
இ.தொ.க பட்னா ஜூலை 25,2008 அன்று பதிவு செய்யப்பட்டு ஆகஸ்ட் 6, 2008 முதல் இ.தொ.க குவகாத்தி வழிகாட்டுதலில் இயங்குகிறது.  

பட்னாவின் புறநகரில் 600 ஏக்கர் நிலப்பரப்பில் நிரந்தர அமைவிடம் கண்டறியப்பட்டுள்ளது.45000 ச.அடி கட்டிடப் பரப்பு கட்டுமானத்தில் உள்ளது. ஜூலை 2010 முதல் புதிய இடத்திலிருந்து இ.தொ.க இயங்கும் என எதிர்பார்க்கப்படுகிறது. ஆடவருக்கும் மகளிருக்கும் இரு விடுதிகளும் தயார்நிலையில் இருக்கும் என எதிர்பார்க்கப்படுகிறது.  

## கல்வி திட்டங்கள்
தனது முதலாண்டில்,2008-2009, மூன்று பட்டப்படிப்பு திட்டங்களை வழங்குகிறது:  
- கணினி அறிவியல் மற்றும் பொறியியல்
- மின் பொறியியல்
- எந்திரப் பொறியியல்

இ.தொ.க நுழைவுத்தேர்வு ஒவ்வொரு ஆண்டும் அனைத்து இ.தொ.கவிற்கும் பொதுவாக ஒருங்கிணைந்து நடத்தப்படுகிறது. மிகவும் கடினமானதும் போட்டி மிகுந்ததுமான இத்தேர்வின் அடிப்படையில் பொறியியல் பட்டப்படிப்பு திட்டங்களுக்கு மாணவர்கள் தேர்ந்தெடுக்கப்படுகிறார்கள்.  

வரும் ஆண்டுகளில் மேலும் கூடுதல் கல்வித்திட்டங்களும் ஆய்வு திட்டங்களும் மற்ற இ.தொ.கழகங்களைப் போன்றே வகுக்கப்படும்.  

## மேலும் பார்க்க
- இந்திய தொழில்நுட்பக் கழகங்கள்
- இந்திய தொழில்நுட்பக் கழகம் குவகாத்தி
- பட்னா
- புதிய இ.தொ.கழகங்கள்
# இந்திய தொழில்நுட்பக் கழகம் பஞ்சாப்



**இந்திய தொழில்நுட்பக் கழகம் பஞ்சாப்** இந்தியாவின் பஞ்சாப் மாநிலத்தில் அமைக்கப்பட்டுள்ள சிறப்பு பொறியியல் மற்றும் தொழில்நுட்ப கல்லூரியாகும். இந்திய அரசின் மனிதவள அமைச்சினால் 2008ஆம் ஆண்டு புதிதாக அமைக்கப்பட்ட ஆறு இ.தொ.கழகங்களில் ஒன்றாகும். 2008-2009 கல்வியாண்டு கல்விதிட்டங்கள் இ.தொ.க தில்லி வளாகத்தில் துவங்கின. இ.தொ.க தில்லி இப்புதிய கழகத்தினை வளர்த்தெடுக்கும் வழிகாட்டியாக செயல்படும்.  

## வளாகம்
இ.தொ.க பஞ்சாப் தனது இரண்டாம் கல்வியாண்டு திட்டங்களை பஞ்சாப் அரசு தற்காலிகமாக கொடுத்துள்ள ரூப்நகரில் (ரோபார்) உள்ள முன்னாள் மகளிர் பல்கலைதொழில்நுட்ப பயிலக வளாகத்தில் இயங்கும்.இவ்வளாகத்தில் இதற்கான மராமத்து வேலைகள் நடக்கின்றன.  

இக்கழகத்திற்கான நிரந்தர இடம் சண்டிகர் நகரிலிருந்து 42 கி.மீ தொலைவில் ரூப்நகர் எனும் மாவட்ட தலைநகரில் பிர்லா வித்துக்கள் பண்ணையில் அமைக்கப்பட உள்ளது. இதற்கான அடிக்கல்லை முன்னாள் மனிதவள அமைச்சர் அர்ச்சுன் சிங் 24 பிப்ரவரி அன்று நாட்டினார். இதன் இயக்குநராக இந்திய அறிவியல் கழகம்,பெங்களூருவில் உலோகவியல் துறையின் முனைவர் எம்.கே.சுரப்பா நியமிக்கப்பட்டுள்ளார்.  

## கல்வி திட்டங்கள்
தனது முதலாண்டில்,2008-2009, மூன்று பட்டப்படிப்பு திட்டங்களை வழங்குகிறது:  
- கணினி அறிவியல் மற்றும் பொறியியல்
- மின் பொறியியல்
- எந்திரப் பொறியியல்

இ.தொ.க நுழைவுத்தேர்வு ஒவ்வொரு ஆண்டும் அனைத்து இ.தொ.கவிற்கும் பொதுவாக ஒருங்கிணைந்து நடத்தப்படுகிறது. மிகவும் கடினமானதும் போட்டி மிகுந்ததுமான இத்தேர்வின் அடிப்படையில் பொறியியல் பட்டப்படிப்பு திட்டங்களுக்கு மாணவர்கள் தேர்ந்தெடுக்கப்படுகிறார்கள்.  

வரும் ஆண்டுகளில் மேலும் கூடுதல் கல்வித்திட்டங்களும் ஆய்வு திட்டங்களும் மற்ற இ.தொ.கழகங்களைப் போன்றே வகுக்கப்படும்.  

## மேலும் பார்க்க
- இந்திய தொழில்நுட்பக் கழகங்கள்
- இந்திய தொழில்நுட்பக் கழகம் தில்லி
- புதிய இ.தொ.கழகங்கள்

## வெளியிணைப்புகள்
- இ.தொக. பஞ்சாப் இணையதளம்
- இ.தொ.க தில்லி (வழிகாட்டுனர்: இ.தொ.க பஞ்சாப்)
# ரோனி கோல்மன்


**ரொனால்ட் டீன் கோல்மன்** *(Ronald Dean Coleman)* மே 13, 1964இல் ஐக்கிய அமெரிக்காவில் பிறந்தார். இவர் உடல் கட்டுதல் உலகின் உயரிய விருதான திரு. ஒலிம்பியா பட்டத்தை தொடர்ந்து எட்டு முறை வென்று சாதனை படைத்தார். இவருக்கு முன்பு லீ கேனி திரு. ஒலிம்பியா பட்டத்தை எட்டு முறை வென்று இருந்தார் என்பது குறிப்பிடத்தக்கது.  

காவல் துறை அதிகாரியான இவர் தன்னுடைய கடும் உடற்பயிற்சி மற்றும் உணவு திட்டங்களால் இந்த சாதனைகளை செய்தார்.
# இந்திய தொழில்நுட்பக் கழகம் புவனேசுவர்



**இந்திய தொழில்நுட்பக் கழகம் புவனேசுவர்** (இ.தொ.க. புவனேசுவர்,*Indian Institute of Technology, Bhubaneswar, IITBN*) இந்திய மாநிலம் ஒரிசாவின் தலைநகர் புவனேசுவரில் அமைக்கப்பட்டுள்ள சிறப்பு பொறியியல் மற்றும் தொழில்நுட்ப கல்லூரியாகும். இந்திய அரசின் மனிதவள அமைச்சினால் 2008ஆம் ஆண்டு புதிதாக அமைக்கப்பட்ட ஆறு இ.தொ.கழகங்களில் ஒன்றாகும். 2008-2009 கல்வியாண்டு கல்விதிட்டங்கள் இப்புதிய கழகத்தினை வளர்த்தெடுக்கும் வழிகாட்டியாக செயல்படும் இ.தொ.க கரக்பூர் வளாகத்தில் 23 ஜூலை 2008 அன்று துவங்கின.  
## வளாகம்
முதலாம் கல்வியாண்டில் இ.தொ.க கரக்பூர் வளாகத்தில் இயங்கிய இக்கழகம் இரண்டாம் ஆண்டில் (2009-2010) புவனேசுவரில் உள்ள இ.தொ.க கரக்பூரின் விரிவாக்க கிளையின் மேம்படுத்திய வளாகத்தில் இயங்குகிறது. நிரந்தர அமைவிடம் புவனேசுவரிலிருந்து 25 கி.மீ தொலைவில் உள்ள அர்குல் எனும் இடத்தில் அமையும். இதற்காக மாநில அரசு 935 ஏக்கர் நிலத்தை வழங்கியுள்ளது..இந்தக் கழக அமைவிடத்தின் சுற்றுப்புறத்தில் புகழ்வாய்ந்த கல்வி நிறுவனங்களும் தகவல் தொழில்நுட்ப வளாகங்களும் அமைந்துள்ளன..  
### தொடர்புகள்
ஒரிசா அரசு தேசிய நெடுஞ்சாலை 5 இலிருந்து ஓர் நான்கு வழிப்பாதையை இ.தொ.க வளாகத்திற்கு கட்டமைக்கிறது. கோர்டா தொடர்வண்டி நிலையம் 4 கி.மீ தொலைவில் உள்ளது. பிஜூ பட்நாயக் விமானநிலையம் 25 கி.மீ தொலைவில் உள்ளது. புதிதாக அமையவிருக்கும் பன்னாட்டு விமானதாவளம் 12 கி.மீ தொலைவில் இன்னும் அருகாமையில் அமையும்.  

## பள்ளிகள்
இ.தொக புவனேசுவரில் துறைகளாக இல்லாது முழுமையான பல்துறை ஆய்வுகள் மேற்கொள்ளுமாறு பள்ளிகளாக அமைக்கப்படும். உடனடியாக நிறுவப்படும் மூன்று பள்ளிகள்:  
### மூலப்பொருள்கள் மற்றும் கனிம பொறியியல் பள்ளி
ஒரிசாவின் கனிம வளங்களை முழுமையும் பயன்படுத்த இப்பள்ளி ஏற்படுத்தப்பட்டுள்ளது.  
### பெருங்கடல் மற்றும் சூழலியல் அறிவியல் பள்ளி
பெருங்கடல் சார்ந்த அறிவியல், சூழலியல் மற்றும் பேரழிவு மேலாண்மை பற்றிய கல்வியும் ஆய்வுகளையும் இப்பள்ளி மேற்கொள்ளும்.  
### வேதியியல் மற்றும் உயிரிவேதியியல் பொறியியல் பள்ளி
இவை இ.தொ.க புவனேசுவரின் முதன்மை ஆய்வு களங்களாகும்.  

கீழுள்ளவை படிப்படியாக நிறுவப்படும்.  

### அடிப்படை அறிவியல் பள்ளி
இயற்பியல்,வேதியியல் மற்றும் உயிரி அறிவியல் கல்வியில் பாடதிட்டங்களை வகுத்து செயலாற்றும்.  

### கட்டமைப்பு மேலாண்மை பள்ளி
கட்டிடங்கள்,வடிவமைப்பு,கட்டிடப் பொருளகள் ஆகியன இப்பள்ளியின் முதன்மை பொறுப்புகளாகும்.  
## கல்வி திட்டங்கள்
தனது முதலாண்டில்,2008-2009, மூன்று பட்டப்படிப்பு திட்டங்களை வழங்குகிறது:  
- கணினி அறிவியல் மற்றும் பொறியியல்
- மின் பொறியியல்
- எந்திரப் பொறியியல்

இ.தொ.க நுழைவுத்தேர்வு ஒவ்வொரு ஆண்டும் அனைத்து இ.தொ.கவிற்கும் பொதுவாக ஒருங்கிணைந்து நடத்தப்படுகிறது. மிகவும் கடினமானதும் போட்டி மிகுந்ததுமான இத்தேர்வின் அடிப்படையில் பொறியியல் பட்டப்படிப்பு திட்டங்களுக்கு மாணவர்கள் தேர்ந்தெடுக்கப்படுகிறார்கள்.  
### பட்டமேற்படிப்பு
2009ஆம் ஆண்டு முதல் இரண்டு பட்டமேற்படிப்பு திட்டங்கள் நடத்தப்படுகின்றன.  
- கணினி அறிவியல் மற்றும் பொறியியல்
- தகவல் தொழில்நுட்பம்

முனைவர் பாடதிட்டங்களுக்கும் 2009ஆம் ஆண்டு முதல் மாணவர்கள் சேர்க்கப்படுகிறார்கள்.  

வரும் ஆண்டுகளில் மேலும் கூடுதல் கல்வித்திட்டங்களும் ஆய்வு திட்டங்களும் மற்ற இ.தொ.கழகங்களைப் போன்றே வகுக்கப்படும்.  

## மேலும் பார்க்க
- இந்திய தொழில்நுட்பக் கழகங்கள்
- இந்திய தொழில்நுட்பக் கழகம் கரக்பூர்
- புதிய இ.தொ.கழகங்கள்
# ஒய்-ஃபை


**அருகலை** தமிழ்:**அருகலை** (Wi-Fi) என்பது கம்பியில்லாத் தொடர்பு வசதி கொண்ட கருவியின் வணிகக்குறியீடு. இது குறிப்பாக உள்ளிடத்திற்கான கம்பியில்லா மின்காந்தத் தொடர்பு வலைக்கான IEEE 802.11 என்னும் சீர்தர அடிப்படையில் இயங்கும் கருவிகளுக்காக, ஒய்-ஃபை அலயன்சு ( Wi-Fi Alliance ) என்னும் நிறுவனம் வழங்கும் சான்றிதழும் அதற்கான வணிகக் குறியீடும் ஆகும். IEEE 802.11 என்னும் சீர்தரத்திற்கு இணங்க செயற்படும் எல்லாக் கருவிகளும் ஒய்-ஃபை சான்றிதழ் பெற்றதல்ல. அதாவது ஒய்-ஃபை இலச்சினை இல்லாவிடில் அவை IEEE 802.11 சீர்தரத்துடன் இயங்காதவை என்று பொருளல்ல.  

மிகப்பெரும்பாலான கணினிகளும், கணினிவிளையாட்டுப் பெட்டிகளும், மடிக்கணினிகளும், அச்சியந்திரங்களும், பல்வேறு கணினித்துணைக் கருவிகளும் ஒய்-ஃபை திறங்கள் கொண்டவை.  

ஒய்-ஃபை (Wi-Fi) என்னும் குறியீடு முதன்முதலாக ஆகத்து மாதம் 1999 ஆம் ஆண்டில் இருந்து வணிக நோக்கில் பயன்பாட்டில் வழங்கி வருகின்றது  

## பயன்கள்

##### இணைய அணுக்கம்
ஒய்-ஃபை பொருத்தப்பட்ட கருவிகள் , கணினிகளைப் பயன்படுத்தி இணையத்தை பெற்றுக்கொள்ளலாம் . ஆனால் அந்த அணுக்கம் ஒய்-ஃபை எல்லைக்குள்ளே தான் சாத்தியமாகும் . ஒன்று அல்லது அதற்கு மேற்பட்ட அணுக்கப் புள்ளிகளைத் துழவு எல்லையை வெம்புள்ளிகள் (hotspot) என்று சொல்லலாம் . இதன் பரப்பளவு ஒரு சிறிய அறையில் இருந்து சில சதுர மைல்கள் வரை இருக்கும் . இந்த துழவு எல்லையின் பரப்பு எத்தனை அணுக்கப் புள்ளிகளைக் கொண்டது என்பதைப் பொறுத்தும் , அவை எவ்வாறு மேற்பொருந்துகிறது என்பதைப் பொறுத்தும் பரந்து விரிந்து செயல்படும் .  

## அடிக்குறிப்புகளும் மேற்கோள்களும்

பகுப்பு : இணையம்
# வார்ப்புரு:Infobox bodybuilder

| **<span>Personal Info</span>** |  |
| --- | --- |
| **பிறப்பு** | }, } |
| }, } |  |

## Usage
The infobox may be added by pasting the template as shown below into an article and then filling in the fields. The only required fields are: name, birthdate/birthplace, and bestwin/bestwinyear.  
<div>  
<pre></pre>  
</div>  

</noinclude>
# ஐஇஇஇ 802.11



**IEEE 802.11** என்பது IEEE (Institute of Electrical and Electronics Engineers) நிறுவனத்தின் சீர்தர அறுதியிடல் குழுவினரால் (IEEE 802 குழு) வரையறுக்கப்பட்ட *கம்பியில்லா உள்ளிடத் தொடர்பு வலைப்* (wireless local area network (WLAN))பயன்பாட்டு முறை ஆகும். இதனை WLAN (க.உ.தொ.வ அல்லது கஉதொவ) என்று அழைப்பர். இதில் பயன்படும் மின்காந்த அலைகளின் அதிர்வெண்கள் 2.4, 3.6, 5 GHz (கிகா எர்ட்ஃசு) பட்டைகளைச் சேர்ந்தவை.
# மின்புல விளைவுத் திரிதடையம்


**மின்புல விளைவுத் திரிதடையம்** அல்லது மின்புல விளைவு மூவாயி (Field Effect Transistor - FET) அல்லது ஒரு-துருவ மூவாயிகள் (Unipolar Transistors) என்ற இக்கருத்தாக்கத்திற்கு, 1925ஆம் ஆண்டு சூலியஸ் எட்கர் லிலியன்ஃபெல்டு (Julius Edgar Lilienfeld) என்பவரும், பின்னர், 1934ல் ஆஸ்கர் ஹெயில் (Oskar Heil) என்பவரும் காப்புரிமை பெற்றுள்ளனர். ஆனால், அக்காலநடைமுறையில் இதற்கான எந்தக்கருவியும் உருவாக்கப்படவில்லை.  

## இதனையும் பாருங்கள்

- மாழை-ஆக்ஸைடு-குறைக்கடத்தி புலவிளைவுத் திரிதடையம்- MOSFET
# மாழை-ஆக்சைடு-குறைக்கடத்தி புலவிளைவுத் திரிதடையம்


**உலோக-ஆக்ஸைடு-குறைகடத்தி புலவிளைவுத் திரிதடையம்** அல்லது **மாஸ்பெட்** (Metal Oxide Semiconductor Field Effect Transistor - MOSFET) என்பது மின்னலைகளின் அழுத்தத்தை கூட்டுவதற்காக பயன்படும் ஒரு கருவி ஆகும். இக்கருத்தாக்கம் 1925 ஆம் ஆண்டு சூலியஸ் எட்கர் லிலென்பீல்டு (Julius Edgar Lilienfeld) என்பவரால் முதன்முதலில் எடுத்துரைக்கப்பட்டது.
# பண்புப்பெயர்ப்பி

**பண்புப்பெயர்ப்பி** ( Transducer) என்பது ஒரு சக்தி அல்லது பௌதிக பண்பை மற்றொரு பண்பாக மாற்றும் கருவி .  

இதில் மூன்று வகைகள் உண்டு. அவை  

அ. உணரி ( Sensor) வகைகள் - இவை ஒரு பௌதிக பண்பை உணர்ந்து வேறு ஒரு பண்பாக தருபவை . உணர்ந்து சொல்வதால் உணரி என்றானது . இவை பொதுவாக எண்ம அலைகளாகவும் ( Digital Signal), மின் அலைகளாகவும் வெளித்தருபவை ( எ - கா : வேகமானி ( Tachometer) ).  

ஆ. இயக்கி ( Actuator) வகைகள் .  

இ. இரண்டும் செர்ந்த வகைகள் .  

## மின்வேதியலை பெயர்ப்பிகள்
அ. பிஎச் துளை ( pH probe)  

ஆ.மின்னழுத்திய எரி கலம் ( Electro - Galvanic Fuel Cell )  

## மின்காந்த பெயர்ப்பிகள்
அ. அலைக்கம்பம் ( Antenna) - மின்காந்த அலைகளை மின்சாரமாக , மின்சாரத்தை மின்காந்த அலைகளாக ஆகிய இருவிதமாக மாற்றும் கருவி  

ஆ. ஒளியுணரி ( Photodetector)  

இ. அறை விளைவு உணரி ( Hall Effect Sensor)  

ஈ. காந்தப்புனல் ( Magnetic Catridge )  

உ. தலைனாடா ( Tape Head )  

ஊ. உடனொளிர்வு விளக்கு ( Flourescent Light or Light Bulb )  

எ. காத்தோட் கதிர்க் குழாய் ( Cathode Ray Tube or CRT )  

## மின்னியக்க பெயர்ப்பிகள்
அ.வளி உலவு உணரி ( Air Flow Sensor)  

ஆ. மின்மானி ( Galvanometer)  

இ. நிலைமானி ( Potentiometer )  

ஈ. மின்புலப் பன்னுருக்கள் ( Electroactive Polymers) - மின்புலத்தில் பல உருவங்களாக மாறும் தன்மை உடையன.  

உ. அதிர்வினை மின்னியக்கி ( Vibration Powdered Generator) - அதிர்வினால் ஒரு இயக்கத்தை மின்சாரமாக மாற்றக்கூடிய கருவி .  

ஊ. விசைப்புலம் ( Load cell)  

எ. முடுக்கமானி ( Accelerometer )  

ஏ. சரமானி ( String Potentiometer )  

## மின்னொலி பெயர்ப்பிகள்

## மின்னொளி பெயர்ப்பிகள்

## மின்னிலை பெயர்ப்பிகள்

## மின்வெப்ப பெயர்ப்பிகள்
அ.வெம்மிணை ( Thermocouple)  
## வானொலி பெயர்ப்பிகள்
# இயக்கி

**இயக்கி** என்ற சொல் பொதுவாக மின் இயக்கி அல்லது உள் எரி பொறி ( internal combustion engine) ஆகிய இரண்டினை குறிக்கும் .  
வேறு :  

அ. மின்சார இயக்கி ( Electric Motor ) , மின்சாரத்தை ஒரு வினைப் பொருளின் இயக்கமாக மாற்றுவது .  

:1.மாறுதிசை மின்சார இயக்கி ( AC Motor )  
::1.மாறுதிசையொத்த மின்சார இயக்கி ( AC Synchronous Motor )  
::2.மாறுதிசை தூண்டல் மின்சார இயக்கி ( AC Induction Motor)  
:2.நேரோட்ட மின்சார இயக்கி ( DC Motor)  
::1.துரியுடை நேரோட்ட மின்சார இயக்கி ( Brushed DC Electric Motor )  
::2.துரியற்ற நேரோட்ட மின்சார இயக்கி ( Brushless DC Electric Motor )  
:3. மின்னிலை இயக்கி ( Electrostatic Motor )  
:4. தானுந்தி ( Servo motor)  
:5. படிநிலை இயக்கி (Stepper Motor)  

ஆ. வேறு பயன்பாடுகள்  
:1.இயக்க நரம்பு ( Motor Neuron )  
:2.நுண்ணுந்தி ( Nano motor)  
:3.திரவ இயக்கி ( Hydraulic Motor)  
:4.உடற்திசு இயக்கி ( Molecular Motor )  
:5.காற்றழுத்த இயக்கி ( Pneumatic Motor)
# சீமையகத்தி



**சீமையகத்தி** அல்லது **வண்டுகொல்லி** (*Candle Bush*, *Cassia alata*) வெப்ப மண்டலங்களில் வளரும் ஒரு நிலைத்திணை (தாவரம்) ஆகும். இதன் உயிரியல் வகைப்பாட்டு இலத்தீன் பெயர் *சென்னா அலாட்டா* (Senna alata). இதன் பழையப் பெயர்,*கேசியா அலாட்டா* (Cassia alata) என்பதாகும். இத்தாவரம் வாபேசியே (Fabaceae) குடும்பத்தில், சீசல்பின்னியாய்டியே (Caesalpinioideae) துணைக்குடும்பத்தைச் சேர்ந்தது. முன்பு இதனுடையப் பேரினப் பெயர், 'கேசியா' (Cassia) என்பதாகும். தற்போது இதன் பேரினம், 'சென்னா' (senna) என்பதே ஆகும்.  

இத்தாவரம் அலங்காரச் செடியாகவும் மருத்துவ குணம் கொண்டதாகவும் அறியப்படுகின்றது. சீமையகத்தி (சீமை=வெளிநாடு + அகம்=உள்ளே + தீ=தீமை) என்றால், 'உடலிலிருக்கும் தீங்கை நீக்கவல்ல வெளிநாட்டுத் தாவரம்' என்பது பொருளாகும்.  

இத்தாவரத்திற்கு *அஞ்சலி, சீமை அகத்தி, பேயகத்தி, அலடா, காலவகத்தி, சீமைஅவுத்தி, சிண்டுகை, சிரிகை, பைரவம், பொன்னகத்தி, புளியச்சிகா செடி, புழுக்கொல்லி, வண்டு கொல்லி* போன்ற வேறுபெயர்களும் உண்டு.  

இத்தாவரத்தினை, ஆங்கிலத்தில் 'மெழுகுவத்திப் புதர்' என்றும், மற்றும் சில பெயர்களாலும் அழைக்கின்றனர்.  
மேலும், தமிழ் உள்ளிட்ட பிற மொழிகளில் பல்வேறு பெயர்களால் . அழைக்கப்படுகிறது.  

### வாழிடம்
இதன் தாயகம் மெக்சிகோ நாடாகும். எனினும், இது பெரு வெப்ப மண்டலத் தாவரமாக இருக்கிறது. அதாவது, ஆசியா, ஆப்பிரிக்கா, அமெரிக்கா உள்ளிட்ட உலகின் பெரும்பான்மையான கண்டங்களிலுள்ள , நாடுகளில் இத்தாவரம் காணப்படுகிறது.  

### வளரியல்பு
இத்தாவரம், தான் வாழும் இடத்தின் தாவரங்களை விட வேகமாக வளரும் இயல்பைப் பெற்றிருக்கிறது. எனவே, இவை நாட்டிற்கு நாடு உருவத்தால் வேறுபாட்டு, அவ்வேறுபாடு மரபுவழியாகத் தொடர்கிறது.  
இது 3 முதல் 4 மீட்டர் உயரம் வளரக்கூடியது. இதன் இலைகள் 50முதல்80செ.மீ நீளமுடையது. இதன் இலைகள் இரவில் மூடிக்கொள்ளும் குணமுடையது. இதன் 'இருபுறவெடிக்கனி' வகையினைச் சாரந்த விதைகள், நீர் அல்லது விலங்குகள் மூலம் பரவும் இயல்புடையதாகும்.  

தென் தமிழ்நாட்டில் அதிகமாகக் காணப்படுகிறது. மண் வளமும் ஈரப்பதம்மும் உள்ள ஆற்றுப்படுகைகளில் மிக நன்றாக வளரும் இயல்புடையது. இதனை வெட்டவெட்ட, நன்குத் தழைத்து வளரும் தன்மையுடையதாக இருக்கிறது.  

### மருத்துவ குணங்கள்
- இதன் இலைகள் அதிகமாக, முறைப்படி மருத்துவத்திற்குப் பயன்படுத்தப் படுகிறது.

### காட்சியகம்

=
# நானோ தானியங்கியல்

**நானோ தானியங்கியல்** ( nanorobotics) என்பது நானோ மீட்டர் (10<sub>-9</sub> மீட்டர்) அளவிலான மிக நுண்ணிய இயந்திரங்கள் பற்றிய இயல் . இதனை உயிரியல் துறையில் பெரிதும் பயன்படுத்தலாம். இதன் இயந்திரங்கள் பயன்பாட்டுக்கு ஏற்ப பெயர் மாற்றப்படுகிறது. பொதுவாக இந்த தொழில் நுட்பத்தில் உருவாக்கப்படும் இயந்திரங்களை நானோ தானியங்கி என்று சொல்வார்கள்.  

## நானோ தானியக்கியம்

நானோ தானியங்கி மிக நுண்ணியதாக இருப்பதினால் நுட்பமான பணிகளுக்கு பயன்படுத்தப்படும் . இவை நானோ மரபணு , நானோ எறும்பு என்று இதன் வளர்ச்சி பெருகுவதுடன் , மரபணு , பக்டிரியா போன்ற நுண் உயிரி அல்லது நுண் பொருட்களை மாற்றி அமைக்க பயன்படும் . நானோ தொழில்நுட்பத்தினால் பல ஆச்சரியப்படும் நுண் பணிகளை செய்ய முடியும் என்று அறிவியல் அறிஞர்கள் சொல்கிறார்கள். நானோ இயந்திரங்கள் இன்னும் கணிணி மாதிரிகளாக கூட முழுமையாக வடிவமைக்கப்படவில்லை.ஒரு சில நானோ இயந்திர பகுதிக்கூறுகள் மட்டுமே கணிணி மாதிரிகளாக வடிவமைக்கப்பட்டுள்ளன.அத்தகைய மாதிரிகளுக்கும் உறுதியான தாழ் ஆற்றல் வடிவ நிலைகள்(optimized energy state) இன்னும் காணப்பட முடியவில்லை.மேலும் இத்தகைய ஆற்றல் நிலைகளை கணக்கிட பல நூறு மணி நேர அவகாசம் தேவை.  

இதனால் எதிர்கால நானோ தொழில்னுட்பத்தின் வளர்ச்சியே திறன் வாய்ந்த கணிணிகளை(super computers) சார்ந்துள்ளது.மேலும் இத்தகைய அணு பரிமான நுன் கட்டுப்பாடுகளுக்கு அணுவிலும் அளவு குறைவானவற்றை அதாவது மின் கூடுகளை (orbitals) கட்டுப்படுத்த வேண்டியுள்ளது.  

ஆனால் இதுவறை அவைகளின் இயக்கங்கள் உயிரி சார் பொருட்களின் ஊடே எவ்வாறு இருக்க வேண்டும் என்பது பற்றிய கட்டுரைகள் உள்ளன.  

## நானோ அணுகுமுறைகள்

பயோ-சிப் (biochip)  

நுபாட் ( nubots) அல்லது நானோ மரபணு  

**பக்டிரியால் அடிப்படையில்**  

நானோ மருந்து ( nano medicine)
# சேக் சயத் மசூதி



**சேக் சயத் மசூதி**, ஐக்கிய அரபு அமீரகத்தின் தலைநகரமான அபுதாபியில் அமைந்துள்ளது. இது அந் நாட்டின் மிகப்பெரிய மசூதியும், உலகிலுள்ள மசூதிகளில் ஆறாவது பெரியதும் ஆகும். ஐக்கிய அரபு அமீரகத்தின் நிறுவனர்களில் ஒருவரும், அதன் முன்னாள் சனாதிபதியுமான சேக் சயத் பின் சுல்தான் அல் நகியானின் பெயர் இம் மசூதிக்கு இடப்பட்டது. இவ்விடத்திலேயே சேக் சயத்தின் உடலும் அடக்கம் செய்யப்பட்டது. இது 2007 ஆம் ஆண்டின் இசுலாமிய ரமழான் மாதத்தில் திறந்து வைக்கப்பட்டது.  

## வடிவமைப்பு
சேக் சயத் மசூதியின் வடிவமைப்பு, முகலாயக் கட்டிடக்கலையையும், மூரியக் மசூதிக் கட்டிடக்கலையையும் தழுவியது. இதில் லாகூரில் உள்ள பாத்சாகி மசூதியினதும், கசாபிளங்காவில் உள்ள இரண்டாம் அசன் மசூதியினதும் நேரடியான செல்வாக்குக் காணப்படுகின்றது. சிறப்பாக, குவிமாடங்களின் தளக் கோலம் பாத்சாகி மசூதியைப் பின்பற்றியதாக உள்ளது. இம் மசூதியில் உள்ள வளைவுவழிகள் அடிப்படையில் மூரியப் பாணியையும், மினார்கள் அராபியக் கட்டிடக்கலைப் பாணியையும் சார்ந்துள்ளன. எனவே இது முகலாய, மூரிய மற்றும் அராபியக் கட்டிடக்கலைகளின் கலப்புப் பாணியைச் சார்ந்தது எனலாம்.  

## அளவு
இம் மசூதி 40,000 பேர் வழிபடுவதற்கான இடவசதி கொண்டது. பெரிய தொழுகை மண்டபத்தில் 9,000 பேர் வரை தொழலாம். இதன் அருகேயுள்ள இரண்டு மண்டபங்கள் ஒவ்வொன்றும் 1,500 பேரை அடக்கக்கூடியது. இவை பெண்களுக்குரியவை. மசூதியின் நான்கு மூலைகளிலும் அமைந்துள்ள மினார்கள் ஒவ்வொன்றும், 115 மீட்டர்கள் (380 அடிகள்) உயரமானவை. முதன்மைக் கட்டிடத்தினதும், சூழவுள்ள இடங்களின் கூரைகளிலும் மொத்தம் 57 குவிமாடங்கள் உள்ளன. குவிமாடங்கள் சலவைக் கற்களால் அழகூட்டப்பட்டுள்ளன. உள்ளக அலங்காரத்திலும் சலவைக்கற்கள் பெருமளவில் பயன்படுத்தப்பட்டு உள்ளன.  

## உலக சாதனைகள்
இம் மசூதி தொடர்பில் சில உலக சாதனைகளும் உள்ளன:  

- இங்கு பயன்படுத்தப்பட்டுள்ள தளவிரிப்புக் கம்பளம் உலகின் மிகப் பெரிய கம்பளம் ஆகும். ஈரானியக் கம்பள வடிவமைப்புக் கலைஞரான அலி காலிக்கி என்பவரால் வடிவமைக்கப்பட்ட இக் கம்பளம், ஈரானியக் கம்பள நிறுவனம் ஒன்றால் உற்பத்தி செய்யப்பட்டது. இதன் பரப்பளவு 5,627 சதுர மீட்டர்கள் (60,570 சதுர அடி). இதனை உற்பத்தி செய்வதில் 1,200 நெசவாளர்களும், 20 நுட்பியலாளரும், 30 பிற தொழிலாளரும் ஈடுபட்டனர். 47 தொன் நிறை கொண்ட இக் கம்பளத்தைச் செய்வதில் 35 தொன் கம்பளி, 12 தொன் பருத்தி என்பன பயன்பட்டன. இக் கம்பளத்தில் 2,268,000 முடிச்சுக்கள் உள்ளதாகக் கணக்கிடப்பட்டுள்ளது.

- உலகின் மிகப் பெரிய தொங்கு சரவிளக்கும் இம் மசூதியிலேயே உள்ளது. செருமனியில் இருந்து இறக்குமதி செய்யப்பட்ட ஏழு தொங்கு சரவிளக்குகள் இங்கே உள்ளன. இவை அனைத்தும் செப்பினால் செய்யப்பட்டு பொன் பூச்சுப் பூசப்பட்டவை. இவற்றுட் பெரியது 10 மீட்டர் (33 அடி) விட்டமும், 15 மீட்டர் (49 அடி) உயரமும் கொண்டது.

இவ்விரு உலக சாதனைகளையும் முன்னர் ஓமானில் உள்ள சுல்தான் கபூஸ் பெரிய மசூதி கொண்டிருந்தது.
# ஆன்சு கிருத்தியான் ஆர்ஸ்டெட்


**ஆன்சு கிருத்தியான் ஆர்ஸ்டெட்** (ஓன்ஸ் கிறிஸ்டியன் ஒயர்ஸ்டெட்) (*Hans Christian Orsted*, 14 ஆகத்து 1777 - 9 மார்ச்சு 1851 ) என்பவர் ஒரு தானீசிய இயற்பியல் மற்றும் வேதியியல் ஆய்வாளர் . மின்காந்தவியலின் முக்கிய பங்கான , காந்தப்புலங்களை உருவாக்கும் தன்மை மின்சாரத்திற்கு உண்டு என்ற கருத்தை கண்டறிந்தது இவரின் ஆய்வில் சிறந்ததாகும். முதன்முதலில் அலுமினிய உலோகத்தைப் பிரித்தறிந்த பெருமைக்குரியவர். அலுமினியம் குளோரைடை ஒடுக்கமடையச் செய்து அலுமினியத்தை இவர் தயாரித்தார். நீரற்ற அலுமினியம் குளோரைடை பொட்டாசியம் ரசக்கலவையுடன் வினைப்படுத்தும் போது தகரத்தை(Tin) ஒத்த ஓர் உலோகம் கிடைக்கப்பெற்றதாக, 1825 ஆம் ஆண்டில் ஓர் ஆய்வுக்கட்டுரையில் குறிப்பிட்டார் ஆர்ஸ்டெட். இவரின் சோதனையைத் திரும்பச்செய்த பிரீட்ரிச் வோஹ்லர் என்ற அறிவியலாளர், கிடைக்கப்பெற்ற உலோகம் அலுமினியம் அல்ல பொட்டாசியம் என அறிவித்தார்.
# பன்னாட்டு இடதுகை பழக்கமுடையோர் நாள்



**பன்னாட்டு இடதுகை பழக்கமுடையோர் நாள்** (*International Lefthanders Day*) என்பது இடது கை பழக்கம் உள்ளவர்களின் தனித்துவம் மற்றும் வேறுபாடுகளைக் கொண்டாடுவதற்காக ஆண்டுதோறும் ஆகஸ்ட் 13 அன்று அனுசரிக்கப்படும் பன்னாட்டு தினமாகும். 1976 முதல் "பன்னாட்டு இடக்கை பழக்கத்தவரின் நிறுவனத்தின்" நிறுவனர் *ஆர். கேம்ப்பெல்* என்பவரால் கொண்டாடப்பட்டது.  

பன்னாட்டு இடது கை பழக்கம் கொண்டவர்கள் தினமானது பாவத்தை கொண்டாடுவதற்கும். வலது கை அதிகம் உள்ள உலகில் இடது கையால் ஏற்படும் நன்மைகள் மற்றும் தீமைகள் பற்றிய விழிப்புணர்வை ஏற்படுத்த உருவாக்கப்பட்டது. இது இடது கை மக்களின் தனித்துவம் மற்றும் வேறுபாடுகளைக் கொண்டாடுகிறது.  

## இடக்கைப் பழக்கமுள்ளோர்
உலகளாவிய ரீதியில் மொத்த மக்கள்தொகையில் 7-10 விழுக்காட்டினர் இடதுகை பழக்கமுடையோர் என கணிப்பீடுகள் குறிப்பிடுகின்றன. இந்த இடதுகை பழக்கமுடையவர்கள் சிறுபான்மையாளராக இருப்பதனால் சமூகத்தில் பல்வேறு பட்ட சிரமங்களை அவர்கள் எதிர் நோக்க வேண்டி ஏற்படுகின்றது. எனவே இடது கை பழக்கம் உள்ளவர்கள் எதிர்கொள்ளும் பிரச்சனைகள், எ.கா. இடது கை குழந்தைகளுக்கான சிறப்புத் தேவைகளின் முக்கியத்துவம் மற்றும் இடது கை பழக்கம் உள்ளவர்களுக்கு மனப்பித்து ஏற்படுவதற்கான சாத்தியக்கூறுகள் குறித்த விழிப்புணர்வை இந்த நாள் பரப்புகிறது. பல ஊடகங்கள் மற்றும் வர்த்தக சங்கங்கள் விடுமுறையை அங்கீகரிக்கும் வகையில் இடது கை பழக்கம் உள்ளவர்களின் ஒரு முறை பதிவுகள் மற்றும் தொகுப்புகளை செய்துள்ளன.  

இந்த இடதுகைப் பழக்கம் பிறப்பிலே சிலருக்கு ஏற்படுகின்றது. மூளையானது மூன்று பகுதிகளைக் கொண்டுள்ளது. அவை: மூளையம், மூளி சிறுமூளை மற்றும் நீள்வளைய மையவிழையம். இவற்றில் மூளையம் (பெருமூளை) இரண்டு அரைக்கோள வடிவில் உள்ளது. இடதுபக்க அரைக்கோளம் உடலின் வலதுப்பக்க உறுப்புகளையும், வலதுப்பக்க அரைக்கோளம் உடலின் இடப்பக்க உறுப்புகளையும் இயக்குகின்றன. இதில் பெரும்பாலானோருக்கு இடப்பக்க அரைக்கோளம் சற்று மேலோங்கியதாக இருக்கும். இதனால் அவர்களுக்கு வலப்பக்க உறுப்புகள் சிறப்பாக செயல்படுகின்றன. ஆனால் ஒரு சிலருக்கு வலப்பக்க அரைக்கோளம் மேலோங்கி செயல்படுவதால் இடது கை பழக்கம் ஏற்படுகிறது.  

இடக்கைப் பழக்கமுள்ள குழந்தைகளை சில பெற்றோர்கள் குழந்தைப் பருவத்திலேயே வலக்கைக்கு மாற்றுவதற்கான பிரயத்தனங்களை மேற்கொள்வர். இந்தப் பழக்கத்தை இவர்கள் மாற்ற முயற்சி செய்தால் பேச்சிலும், பார்வையிலும் குறைபாடுகள் ஏற்படலாம் என்கிறது அறிவியல்.  

## நிகழ்ச்சிகள்
தனித்துவமான போக்கினைக் கொண்ட இடக்கைப் பழக்கமுள்ளோரின் செயற்பாடுகளை கௌரவிக்கவும் மானசீகமான தாக்கங்கள் ஏற்படாமல் காப்பதற்கும் இந்நாள் சிறப்பாக கொண்டாடப்படுகிறது. குறிப்பாக இவர்கள் மத்தியில் போட்டி நிகழ்ச்சிகளை நடத்துவதும், கருத்தரங்குகள், கூட்டங்கள் நடத்துவது என்பன இந்நாளில் முக்கியமாக மேற்கொள்ளப்படுகின்றன.
# புதிய ஒல்லாந்து (ஆத்திரேலியா)

இல் வரையப்பட்ட புதிய ஒல்லாந்தின் ஒரு பகுதியின் வரைபடம்]]  

**புதிய ஒல்லாந்து** (*New Holland*, டச்சு: *Nova Hollandia*) என்பது ஆத்திரேலியத் தீவுக் கண்டத்திற்கு சூட்டப்பட்ட வரலாற்று நோக்கிலான பெயர். முதன் முதலில் ஆத்திரேலியாவை 1644 ஆம் ஆண்டில் ஏபெல் டாசுமான் என்ற டச்சு கடற்பயணி டச்சு மாகாணமான ஒல்லாந்தின் பெயரால் *Nova Hollandia* (*நோவா ஓலாண்டியா*) என்ற பெயரில் அழைத்தார். இப்பெயர் 180 ஆண்டுகளாக அந்நாட்டிற்கு நிலைத்திருந்தது.  

வில்லியம் டாம்பியர் (1651-1715) என்ற ஆங்கிலேய மாலுமி இப்பகுதிக்கு சென்று இப்பெயரைத் தனது ஆய்வுகளில் பயன்படுத்தியிருந்தார்.  

1788 ஆம் ஆண்டில் இக்கண்டத்தின் கிழக்குக் கரையில் நியூ சவுத் வேல்சில் ஆங்கிலேயக் குடியேற்றம் துவங்கிய காலத்திலிருந்து நியூ சவுத் வேல்சுடன் இணைக்கப்படாத ஏனைய பகுதிகளையே புதிய ஒல்லாந்து என்ற பெயரில் அழைத்தனர். இதனால் இப்போதைய மேற்கு ஆத்திரேலியாவே புதிய ஒல்லாந்து என்ற அழைக்கப்பெற்றது.  

மத்தியூ பிலிண்டேர்சு (1774-1814) முழுக்கண்டத்திற்கு *ஆசுத்திரேலியா* என்ற பெயரில் அழைக்கப்பட வேண்டும் எனக் காலனித்துவ அரசிற்குப் பரிந்துரைத்தார். இப்பரிந்துரை அக்காலத்தில் ஏற்றுக் கொள்ளப்படாவிடினும், பின்னர் 1824 ஆம் ஆண்டில் ஐக்கிய இராச்சியத்தினால் ஆசுத்திரேலியா என்ற பெயர் அதிகாரபூர்வமாக ஏற்றுக் கொள்ளப்பட்டது.  

நெதர்லாந்தில் 19ம் நூற்றாண்டின் இறுதிவரையில் இக்கண்டம் *Nieuw Holland* என்ற பெயரில் அழைக்கப்பட்டு வந்தது குறிப்பிடத்தக்கது.
# உள்-பிணைவு படிவாக்கம்



உள்- பிணைவு படிவாக்கம் (infusion cloning) ஒரு எளிமையான, விரைவான பக்டிரியல் படிவாக்கம் (bacterial cloning) செய்யும் முறையாகும். இம்முறையில் நாம் படிவாக்கம் செய்ய விரும்பும் டி.என்.ஏ பகுதிகளை நேரடியாக நாம் படிவாக்கம் செய்ய விரும்பும் பரப்பிகளில் (Plasmid Vector) இசைவாக்கலாம். மேலும் நாம் விரும்பும் நிலைகளில் அதாவது நேர் மற்றும் எதிர் அல்லது தலைகீழ் நிலைகளில் (sense or antisense orientation) படிவாக்கம் செய்யலாம். இதனால் காலவிரயம், பணிச்சுமை குறைவாகும்.  

இந் நுட்பத்தில் பயன்படும் இணைவு நொதிக்கு (Ligase) வெட்டி இணைக்கும் தன்மை கொண்டு இருக்கும்.இந் நொதியால் ஒத்தெதிர் இணைவு மாற்றம் (homologus recombination) செய்யும் வல்லமை கொண்டவை.அதனால் இம்முறையில் படிவாக்கம் செய்ய விரும்பும் டி.என்.ஏ பகுதிகளை பாலிமரசு தொடர் வினைக்காக நாம் ஆக்கும் முன்முனையங்களில் (Primer) 15 அல்லது 18 நாம் படிவாக்கம் செய்யவிரும்பும் பரப்பிகளின் வரிசைகளை (sequence) கூடுதலாக இடவேண்டும். மேலும் ஒத்தெதிர் இணைவு மாற்றம் நடைபெறுவதற்கு ஏதுவாக பரப்பியில் உள்ள பல் படிவாக்க இடத்தில் (multiple cloning site) உள்ள கட்டுள்ள நொதிகளில் (restriction enzyme) ஒன்றை தேர்ந்தெடுத்து அவைகளை முன்முனையங்களில் (primer) கூடுதலாக இட வேண்டும். பின் பரப்பியேய், முன்முனையங்களில் இட்ட கட்டுள்ள நொதியால் செரிமானம் (digestion) செய்யப்பட்டு , பி.சி.ஆர். விளை பொருட்களை கலந்து நாம் படிவாக்கம் செய்யலாம்.
# பல் படிவாக்க இடம்


**பல் படிவாக்கம் இடம்** (multiple cloning site) என்பது கணிமி (plasmid) பரப்பிகளில் (plasmid vector) உள்ள இன்றியமையாத ஒரு பகுதி ஆகும். இவ்விடத்தில் பல கட்டுள்ள நொதிகளின் வெட்டும் அல்லது செரிமானம் (cut or digestion) செய்வதக்கான ஈரிழை வரிசைகள் காணப்படும். இவைகள் ஒற்று முனை (blunt end) அல்லது நீட்சி முனையெய் (sticky end) உருவாக்க கூடிய கட்டுள்ள நொதிகள் ஆகும். நாம் விரும்பும் நொதியேய் தேர்ந்தெடுத்து அவைகளில் நாம் விரும்பும் டி.என்.ஏ வின் எப்பகுதியும் படிவாக்கம் இயலாம்.  

பரப்பியில் அளவு குறையும் போது, பல் படிவாக்கம் இடத்தில் உள்ள கட்டுள்ள நொதியின் எண்ணிக்கை மிகையாக அமையும் (Ex pUC19, pOK12). மாறாக கணிமி பரப்பியின் அளவு கூடும் போது, அவ்விடத்தில் உள்ள கட்டுள்ள நொதிகளின் எண்ணிக்கை குறையும் (Ex. pGA643). ஏனெனில் பரப்பியின் அளவு கூடும் போது, கட்டுள்ள நொதியின் செரிமான வரிசை அவற்றில் அமைவதற்கான வாய்ப்புகள் மிகையாகின்றன. புதிய வகை கட்டுள்ள நொதிகளின் விற்பனையேய் அதிகரிக்க, சில வேளைகளில் சில நிறுவனங்கள் கணிமி பரப்பிகளில், புதிய வகையான கட்டுள்ள நொதிகளின் வரிசைகளை இடும் வழக்கமும் உண்டு.
# தமிழ்நாடு மக்கள் கண்காணிப்புக் குழு

**மக்கள் கண்காணிப்புக் குழு** என்பது தமிழ்நாட்டில் இயங்கும் ஒரு மனித உரிமைகள் அமைப்பாகும். இந்த அமைப்பு மதுரையில் அடித்தளம் கொண்டது. இது 1995 ம் ஆண்டு தொடங்கப்பட்டு, இதன் பணி விரிவாக்கப்பட்டு வருகிறது.  

கண்காணிப்பு, சட்ட நடவடிக்கைகள், பாதிக்கப்பட்டோருக்கு உதவுதல் போன்ற பல செயற்திட்டங்களை இது நிறைவேற்றுகிறது.